open-index/open-wikipedia-markdown huggingface dataset:
Tomb Raider

Το ***Tomb Raider*** είναι franchise το οποίο, εκτός από βιντεοπαιχνίδια, περιλαμβάνει κόμικς, ταινίες μικρού μήκους (κυρίως κινουμένων σχεδίων), νουβέλες και θεματικά πάρκα, τα οποία επικεντρώνονται γύρω από έναν εικονικό χαρακτήρα, που τον αναπαριστά μια βρετανίδα αρχαιολόγος, ονόματι Lara Croft. Τα πρώτα έξι παιχνίδια αναπτύχθηκαν αρχικά από την εταιρεία Core Design και τα επόμενα πέντε από την Crystal Dynamics σε συνεργασία με την Square Enix.

Το Tomb Raider αποτέλεσε το υπόβαθρο για την δημιουργία δύο μεγάλων κινηματογραφικών ταινιών με πρωταγωνίστρια την διάσημη ηθοποιό Αντζελίνα Τζολί στις οποίες υποδύεται την Lara Croft. Οι ταινίες προβλήθηκαν στις κινηματογραφικές αίθουσες με τα επίσημα ονόματα *[[:en:Lara Croft: Tomb Raider|Lara Croft: Tomb Raider]]* το 2001 και *[[:en:Lara Croft Tomb Raider: The Cradle of Life|Lara Croft Tomb Raider: The Cradle of Life]]* το 2003. Η πρώτη ταινία υπήρξε μια τεράστια εμπορική επιτυχία. Μέχρι και τον Ιούνιο του 2010 κρατούσε τον τίτλο της ταινίας που μπόρεσε με επιτυχία να προσαρμόσει έναν εικονικό χαρακτήρα σε κινηματογραφική ταινία με τις μεγαλύτερες εισπράξεις παγκοσμίως, τίτλος ο οποίος δόθηκε αργότερα στην κινηματογραφική μεταφορά του *[[Prince of Persia: The Sands of Time]]* στην ομώνυμη ταινία.

Γνωστή για την θηλυκότητά της, η πρωταγωνίστρια του παιχνιδιού αμέσως μετά την έκδοση του πρωτότυπου Tomb Raider το 1996 αποτέλεσε μια κερδοφόρα σειρά των συναφών μέσων μαζικής ενημέρωσης και η Lara μετατράπηκε σε έναν μεγάλο πρότυπο για τη βιομηχανία των βιντεοπαιχνιδιών. Η Lara Croft θεωρείται από πολλούς ως ένα σύμβολο του σεξ που τράβηξε γρήγορα την προσοχή της βιομηχανίας σε παγκόσμια κλίμακα. Αποτελεί την πιο αναγνωρίσιμη μορφή σε βιντεοπαιχνίδι και έχει στην κατοχή της έξι ρεκόρ στο βιβλίο Γκίνες.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Βιογραφία της Lara Croft στη Wikia


Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια που έγιναν κόμικς
Κατηγορία:Βιντεοπαιχνίδια που έγιναν μυθιστορήματα
Κατηγορία:Βιντεοπαιχνίδια που έγιναν ταινίες
Κατηγορία:Βιντεοπαιχνίδια που έγιναν τηλεοπτικά προγράμματα
Ωλεσικαρπία

Η **Ωλεσικαρπία** (από το αρχαιοελληνικό αόριστο «ώλεσα» του ρήματος όλλυμι= χάνω και το καρπός) είναι το φαινόμενο που παρατηρείται στα καρποφόρα δέντρα μετά τη δέση των καρπών και κυρίως στα πρώτα στάδια της ανάπτυξής τους. Είναι εντελώς διαφορετική περίπτωση από την απώλεια της ανθοφορίας λόγω ανέμων και συνεχών βροχών. Μπορεί να οφείλεται σε χαλαζόπτωση, σε αυτοαραίωση σε μικρή κλίμακα λόγω υπερφόρτωσης καρπών, αλλά και σε διάφορες ασθένειες ή έλλειψη ιχνοστοιχείων που τα τελευταία χρόνια στην Ελλάδα έχει πάρει ανησυχητικές διαστάσεις καθόσον πρόκειται για ολική καταστροφή, χωρίς όμως μέχρι σήμερα να έχουν εντοπισθεί επαρκώς τα αίτια.

## Παραπομπές
	

	

Κατηγορία:Ασθένειες δέντρων
Θεωρίες της υπεραξίας

Η **υπεραξία** (αγγλ. *surplus value*) είναι βασική έννοια της μαρξιστικής οικονομικής θεωρίας, σύμφωνα με την οποία υπεραξία (Mehrwert) είναι η διαφορά μεταξύ της αξίας που δημιουργούν οι εργαζόμενοι στην καπιταλιστική οικονομία και των μισθών με τους οποίους αμείβονται και οι οποίοι είναι πάντα χαμηλότεροι από αυτήν. 
## Ο Μαρξ για την υπεραξία
Κατά το Μαρξ, υπεραξία (αγγλ. *surplus value* ή *surplus product*, γερμ. *Mehrwert*) είναι το μέρος της αξίας που δημιουργείται από την εργασία των μισθωτών εργατών (πνευματική ή χειρωνακτική), αλλά δεν πληρώνεται από τον καπιταλιστή. Η υπεραξία δηλαδή είναι μια κοινωνική σχέση που δεν αναγνωρίζουν οι αστοί οικονομολόγοι και δημιουργείται μόνο στην παραγωγή αλλά εκδηλώνεται στη σφαίρα της κυκλοφορίας. 

"Ο φετιχικός χαρακτήρας του καπιταλιστικού κέρδους προκύπτει και από το γεγονός ότι η αρχική μορφή με την οποία συναντώνται το κεφάλαιο και η μισθωτή εργασία στην αγορά εργασίας, μεταμφιέζεται και η ίδια η υπεραξία δεν εμφανίζεται σαν προϊόν της ιδιοποιημένης απλήρωτης μισθωτής εργασίας, αλλά σαν περίσσευμα της τιμής πωλησης του εμπορεύματος, πάνω από την τιμή κόστους του. Γι' αυτό η τιμή κόστους του εμπορεύματος στην προκειμένη περίπτωση παρουσιάζεται εύκολα σαν να είναι η πραγματική του αξία, έτσι, που "... το κέρδος παρουσιάζεται σαν περίσσευμα της τιμής πώλησης των εμπορευμάτων πάνω από την ενυπάρχουσα σε αυτά αξία"

## Μαθηματικοί και στατιστικοί τύποι
Διατυπώθηκαν πολλοί μαθηματικοί τύποι και μια πλειάδα στατιστικών συντεταγμένων για τον ακριβή προσδιορισμό της υπεραξίας μεταξύ των οποίων και ο παρακάτω σε απλή μορφή: 

:::::::::: c+L=W
όπου:
* **C** είναι το σταθερό κεφάλαιο των υλικών που χρησιμοποιούνται σε μια περίοδο συν το αποσβενόμενο τμήμα των εργαλείων και των παραγομένων προϊόντων που χρησιμοποιούνται στην παραγωγική διαδικασία. (Μια περίοδος είναι συνήθως μια ημέρα, μια εβδομάδα, ένα έτος, ή ένας μόνο κύκλος εργασιών που σημαίνει το χρόνο που απαιτείται για να ολοκληρωθεί μια παρτίδα του καφέ (για παράδειγμα).
***L** είναι η ποσότητα του χρόνου εργασίας (μέσος όρος ικανότητας και παραγωγικότητας) που εκτελείται στην παραγωγή των τελικών προϊόντων κατά τη διάρκεια της περιόδου.
***W** είναι η αξία του προϊόντος της περιόδου (προέρχεται από τη γερμανική λέξη για την αξία: Wert)

## Παραπομπές


## Πηγές
*Ρόμπερτ Χεϊλμπρόνερ, Οι φιλόσοφοι του οικονομικού κόσμου «Το αμείλικτο Σύστημα του Καρλ Μαρξ» σσ. 187-232, εκδόσεις ΚΡΙΤΙΚΗ, 2001 ISBN 960-218-190-7

## Eξωτερικές συνδέσεις
*Marxists Internet Archive

Υπεραξια
Κατηγορία:Μαρξισμός
Ομοσπονδία Ποδοσφαίρου Αργεντινής

Η **Ομοσπονδία Ποδοσφαίρου Αργεντινής** (ισπανικά: *Asociación del Fútbol Argentino*, AFA), είναι το ανώτατο όργανο διοίκησης όσον αφορά το άθλημα του ποδοσφαίρου στην Αργεντινή. Η Ομοσπονδία έχει ως έδρα την πόλη του Μπουένος Άιρες.

Διοργανώνει, μέσω του οργάνου της Ένωσης Επαγγελματικού Ποδοσφαίρου, την Πριμέρα Ντιβισιόν και πρωταθλήματα χαμηλότερων κατηγοριών (από Πριμέρα Β΄ Νασιονάλ έως Τορνέο Αρχεντίνο Γ΄), το Κύπελλο Αργεντινής, το Σούπερ Καπ Αργεντινής, τα ερασιτεχνικά πρωταθλήματα γυναικών, νέων, παίδων, ποδοσφαίρου σάλας, και άλλα τοπικά πρωταθλήματα. Επίσης, είναι υπεύθυνη για τις εθνικές ομάδες ανδρών, γυναικών και νέων.

## Ιστορία
Η Ομοσπονδία Ποδοσφαίρου Αργεντινής ιδρύθηκε στις 21 Φεβρουαρίου του 1893 από τον Αλεξάντερ Γουάτσον Χάτον, που θεωρείτε ως ο "πατέρας" του ποδοσφαίρου της Αργεντινής. Αποτέλεσε την πρώτη ομοσπονδία ποδοσφαίρου στη Νότια Αμερική και μία από τις παλαιότερες εκτός Ευρώπης. Το 1906 ο Φλορένσιο Μαρτίνες ντε Χος έγινε ο πρώτος πρόεδρος της ομοσπονδίας.

## Έμβλημα
Το έμβλημα της Ομοσπονδίας Ποδοσφαίρου Αργεντινής έχει υποστεί διάφορες τροποποιήσεις στη διάρκεια της λειτουργίας της. Το 2022, με αφορμή την κατάκτηση του παγκοσμίου κυπέλλου που έγινε στο Κατάρ, ανάμεσα στα δύο αστέρια του προηγούμενου σήματος, προστέθηκε ένα τρίτο.

## Παραπομπές


## Εξωτερικοί σύνδεσμοι
* 
* 

Κατηγορία:Ποδοσφαιρικές ομοσπονδίες Αργεντινής
Τάκης Κατσικόπουλος

Ο **Παναγιώτης Κατσικόπουλος**, γνωστότερος ως **Τάκης Κατσικόπουλος** (1919 - 26 Μαΐου 1981), ήταν Έλληνας πολιτικός, ο οποίος υπήρξε βουλευτής Αχαΐας με την Ένωση Κέντρου. Ανεψιός του είναι ο βουλευτής και τελευταίος νομάρχης της Αχαΐας, Δημήτρης Κατσικόπουλος.

## Βιογραφία
Γεννήθηκε στα Καλάβρυτα και καταγόταν από οικογένεια πολιτικών. Ήταν γιος του γνωστού νομικού Δημητρίου Κατσικόπουλου και της Εύχαρης. Σπούδασε νομικά και άσκησε το επάγγελμα του δικηγόρου.

Έγινε βουλευτής Αχαΐας τον Αύγουστο του 1964, καταλαμβάνοντας την έδρα του Αναστάσιου Βγενόπουλου, ο οποίος διορίστηκε διοικητής της ΑΤΕ .

Κατά τη διάρκεια της δικτατορίας του 1967-74 ανέπτυξε έντονη αντιστασιακή δράση, με το Εθνικό Κίνημα Δημοκρατικής Αντίστασης και το Δημοκρατικό Εθνικό Κίνημα Αντίστασης. Για τη δράση του αυτή βασανίστηκε, φυλακίστηκε στις φυλακές Αβέρωφ και εξορίστηκε από το χουντικό καθεστώς στην Αίγινα, στο Καστρί Κυνουρίας και στα Γρεβενά. Συνεργάστηκε στενά στο ΠΑΚ εσωτερικού, με τον Ανδρέα Παπανδρέου.

Διεκδίκησε και πάλι να εκλεγεί βουλευτής με την Ένωση Κέντρου- Νέες Δυνάμεις στις εκλογές του 1974, χωρίς επιτυχία, λαμβάνοντας 3.345 ψήφους.

Πέθανε σε ηλικία 62 ετών στα Καλάβρυτα, το 1981, έπειτα από εμβολή της καρδιάς. Κηδεύτηκε στις 28 Μαΐου 1981.

## Παραπομπές


## Πηγές
* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9

Κατηγορία:Έλληνες δικηγόροι του 20ού αιώνα
Κατηγορία:Βουλευτές Αχαΐας
Κατηγορία:Βουλευτές εκλεγμένοι με την Ένωση Κέντρου
Κατηγορία:Μέλη του Πανελλήνιου Απελευθερωτικού Κινήματος
Ποδοσφαιρική Ομοσπονδία Ιρλανδίας

Η **Ποδοσφαιρική Ομοσπονδία της Ιρλανδίας** (Ιρλανδικά: *Cumann Peile na hÉireann*, Αγγλικά: *Football Association of Ireland*, FAI) είναι η διοργανώτρια αρχή για το άθλημα του ποδοσφαίρου στη Δημοκρατία της Ιρλανδίας. Δεν πρέπει να συγχέεται με την Ιρλανδική Ποδοσφαιρική Ομοσπονδία (IFA), η οποία είναι η διοργανώτρια αρχή για το άθλημα στη Βόρεια Ιρλανδία.

Η Ομοσπονδία είναι υπεύθυνη για την οργάνωση και διοίκηση των εθνικών ομάδων ανδρών, γυναικών και νέων που εκπροσωπούν τη Δημοκρατία της Ιρλανδίας στις διεθνείς διοργανώσεις.

## Ιστορία
Η ομοσπονδία συστάθηκε στο Δουβλίνο το Σεπτέμβριο του 1921 από τη Free State League (League of Ireland), που ιδρύθηκε τον Ιούνιο 1921 και την Ποδοσφαιρική Ομοσπονδία Λένστερ (Leinster FA), η οποία έχει αποσυρθεί από την Ιρλανδική Ποδοσφαιρική ομοσπονδία (IFA) τον Ιούνιο.

## Εξωτερικοί σύνδεσμοι
* 

Κατηγορία:Ποδοσφαιρικές Ομοσπονδίες Ιρλανδίας
Ιρλανδια
Τιμ Χεθέρινγκτον

Ο **Τιμ Χεθέρινγκτον** (*Timothy Alistair Telemachus "Tim" Hetherington*, 5 Δεκεμβρίου 1970 – 20 Απριλίου 2011) ήταν πολυβραβευμένος Άγγλος φωτορεπόρτερ και σκηνοθέτης ντοκιμαντέρ, ο οποίος έχασε τη ζωή του στη διάρκεια του πολέμου στη Λιβύη.
Το 2011, το Restrepo, το ντοκιμαντέρ που είχε σκηνοθετήσει την προηγούμενη χρονιά μαζί με τον Sebastian Junger, με θέμα τον πόλεμο στο Αφγανιστάν, προτάθηκε για το Όσκαρ καλύτερου ντοκιμαντέρ. 

## Βιογραφικό
Ο Τιμ Χεθέρινγκτον γεννήθηκε στις 5 Δεκεμβρίου του 1970 στο Birkenhead, στην Αγγλία. Σπούδασε λογοτεχνία στο Lady Margaret Hall, στην Οξφόρδη και στη συνέχεια φωτορεπορτάζ στο Κάρντιφ.

Στις αρχές του 2000 βρέθηκε στη Δυτική Αφρική, όπου κατέγραψε τις πολιτικές αναταραχές και τις συνέπεις που αυτές είχαν στην καθημερινή ζωή των κατοίκων χωρών όπως η Λιβερία, η Σιέρρα Λεόνε και η Νιγηρία. Συμμετείχε στα ντοκιμαντέρ *Liberia: An Uncivil War* (2004) και *The Devil Came on Horseback* (2007), που αναφέρεται στη γενοκτονία στο Νταρφούρ. 

Το 2007 κέρδισε το διαγωνισμό φωτογραφίας του *World Press Photo*. Την επόμενη χρονιά του απονεμήθηκε το *Rory Peck Features award* για το *Afghanistan – The Other War*. Το 2010 το ντοκιμαντέρ *Restrepo*, το οποίο σκηνοθέτησε ο Χέθερινγκτον μαζί με τον Sebastian Junger, βραβεύτηκε με το *Grand Jury Prize*, για το καλύτερο ντοκιμαντέρ στο Φεστιβάλ Κινηματογράφου Σάντανς (Sundance Film Festival) και το 2011 προτάθηκε για το Όσκαρ Καλύτερου Ντοκιμαντέρ. 

Ο Τιμ Χεθέρινγκτον σκοτώθηκε, μαζί με το φωτογράφο Κρις Χόνδρος (Chris Hondros), από έκρηξη όλμου στη Μισράτα, ενώ κάλυπτε τον πόλεμο στη Λιβύη.

## Παραπομπές


## Εξωτερικοί σύνδεσμοι

*http://www.vanityfair.com/contributors/tim-hetherington 
*Tim Hetherington's memorial website 
*"Brit Wins World Press Photo 2007"  l nu.nl. Accessed 2 November 2010.
*"Long Story Bit by Bit". Umbrage Gallery. Accessed 5 May 2009.
*Interview with Laura Flanders and Tim Hetherington on *Restrepo.* GRITtv
*Remembering Tim Hetherington - slideshow by *[[Life magazine]]*

Κατηγορία:Άγγλοι σκηνοθέτες κινηματογράφου
Κατηγορία:Άγγλοι δημοσιογράφοι
Τζέιμι Φοξ

Ο **Τζέιμι Φοξ** (*Jamie Foxx*, πραγματικό όνομα: *Eric Marlon Bishop*, γενν. 13 Δεκεμβρίου 1967) είναι Αμερικανός ηθοποιός βραβευμένος με Όσκαρ Α' Ανδρικού Ρόλου.

## Φιλμογραφία

## Παραπομπές



Κατηγορία:Αμερικανοί μουσικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με Grammy
Κολοράντο (ποταμός)

Ο **Κολοράντο** (αγγλικά: *Colorado*) είναι ο κύριος ποταμός που ρέει στις νοτιοδυτικές Ηνωμένες Πολιτείες και στο βόρειο Μεξικό. Έχει μήκος περίπου 2.330 χιλιόμετρα. Πηγάζει από τα κεντρικά Βραχώδη Όρη και στη συνέχεια ρέει προς τα νοτιοδυτικά κατά μήκος του οροπεδίου του Κολοράντο, μέχρι να φτάσει στην λίμνη Μηντ, στη συνοριακή γραμμή Νεβάδας-Αριζόνας, όπου στρίβει προς τα νότια και φτάνει στο Μεξικό, όπου σχηματίζει ένα εκτενές δέλτα, και εκβάλει στον κόλπο της Καλιφόρνιας.

Ο ποταμός είναι γνωστός για τα φαράγγια τα οποία διασχίζει στη ροή του, μεταξύ των οποίων και το Γκραν Κάνιον, ένα από τα μεγαλύτερα της Γης. Ο ποταμός είναι πολύτιμη πηγή νερού για τις αγροτικές και αστικές περιοχές τις οποίες διασχίζει, και οι οποίες δέχονται λίγες βροχοπτώσεις. Ο ποταμός και οι παραπόταμοί του ελέγχονται από μεγάλα φράγματα, όπως το φράγμα Χούβερ, αποταμιευτήρες και υδραγωγεία, και παρέχει νερό σε περίπου 40 εκατομμύρια κατοίκους που ζουν εντός, αλλά και εκτός της λεκάνης απορροής του. Ο ποταμός επίσης χρησιμοποιείται για την παραγωγή υδροηλεκτρικής ενέργειας. . Η έντονη χρήση των νερών του ποταμού τα τελευταία χρόνια είχε ως αποτέλεσμα ο ποταμός να στερέψει στα τελευταία περίπου 150 χιλιόμετρα του ρου του και να μη φτάνει μέχρι τη θάλασσα, εκτός και αν απελευθερώνεται επαρκές νερό από τα φράγματα.

Οι όχθες του ποταμού κατοικούνται για τουλάχιστον 8 χιλιετίες, ενώ πριν 1.000 με 2.000 χρόνια δημιουργήθηκαν ανεπτυγμένες αγροτικές κοινωνίες, οι οποίες θεωρούνται από τις πιο περίπλοκες κοινότητες ιθαγενών της βόρειας Αμερικής. Αυτοί οι πολιτισμοί κατέρρευσαν λόγω ενός συνδυασμού κλιματικής αλλαγής και κακής χρήσης της γης. Οι πρώτοι Ευρωπαίοι που εξερεύνησαν το ποτάμι ήταν Ισπανοί του 16ου αιώνα. Η λεκάνη απορροής του ποταμού πέρασε στη κατοχή του Μεξικού μετά την ανεξαρτησία του από τους Ισπανούς το 1821 και το 1846 στις Ηνωμένες Πολιτείες. Στις αρχές του 20ού αιώνα, στον ποταμό κατασκευάστηκε μια σειρά από μεγάλα φράγματα. Σήμερα, ο Κολοράντο θεωρείται ένας από τους καλύτερα ελεγχόμενους ποταμούς στο κόσμο.

## Παραπομπές


## Εξωτερικοί σύνδεσμοι
* 

Κατηγορία:Ποταμοί των ΗΠΑ
Κατηγορία:Ποταμοί του Μεξικού
Κατηγορία:Ποτάμια σύνορα
Πύργος της Βικτωρίας (Γκέρνζι)

Ο **Πύργος της Βικτωρίας** είναι μνημείο στο Σαιν-Πιέρ-Πορ, στο Γκέρνζι, το οποίο ανεγέρθηκε προς τιμήν μιας επίσκεψης της Βασίλισσας Βικτωρίας και του Πρίγκιπα Αλβέρτου στο νησί, το 1846.

Καθώς η βασιλική επίσκεψη του 1846 ήταν η πρώτη φορά κατά την οποία ένας βασιλεύον μονάρχης επισκεπτόταν το νησί, μια μικρή πλάκα γρανίτη τοποθετήθηκε ώστε να σημειώνει το μέρος όπου η Βασίλισσα πάτησε για πρώτη φορά στο έδαφος του λιμανιού του Σαιν-Πιέρ-Πορ. Την επόμενη χρονιά, ο αρχιτέκτονας Γουίλιαμ Κόλινγκ κλήθηκε να φτιάξει σχέδια για την ανέγερση ενός πύργου ως ανάμνηση της επίσκεψη του μονάρχη.

Ο χώρος που επιλέχτηκε για τον Πύργο της Βικτωρίας ήταν ένα πήλινο ανάχωμα απέναντι από το Οπλοστάσιο, όπου φιλοξενούνταν η φρουρά του Γκέρνζι. Στις 27 Μαΐου 1848, ο θεμέλιος λίθος του μνημείου τοποθετήθηκε από τον Κυβερνήτη του Γκέρνζι, Υποστράτηγο Τζον Μπελ, στη διάρκεια μακράς τελετής. Στην βάση του θεμέλιου λίθου τοποθετήθηκε κάψουλα που περιείχε νομίσματα του Γκέρνζι και της Αγγλίας.

Ένας δημόσιος κήπος δημιουργήθηκε αργότερα, στον οποίο τοποθετήθηκαν δύο κανόνια, τα οποία ήταν λάφυρα από τους Ρώσους στη διάρκεια του Κριμαϊκού Πολέμου που πλέον είναι τοποθετημένα στα τείχη του Κάστρου Κορνέτ. Χρόνια αργότερα, προστέθηκαν κι άλλα πολυβόλα όπλα στον κήπο, όμως αυτά είτε διαλύθηκαν είτε θάφτηκαν λίγο πρίν την έλευση του Β΄ Παγκοσμίου Πολέμου, ώστε οι εισβάλουσες γερμανικές δυνάμεις να πιστέψουν ότι το νησί δεν ήταν οχυρωμένο. Δύο γερμανικά πολυβόλα τα οποία είχαν ταφεί εκεί, ξεθάφτηκαν το 1978 και βρίσκονται, πλέον, και πάλι στον κήπο.

Το 1999 μετά την διαπίστωση προβλημάτων στατικότητας του κτιρίου, ο πύργος έκλεισε για το κοινό. Άνοιξε ξανά στις 24 Μαΐου 2006, ανήμερα των γενεθλίων της Βασίλισσας Βικτωρίας, κατά την διάρκεια μιας αναπαράστασης της τελετής που συνόδευσε την τοποθέτηση του θεμελίου λίθου του το 1848. Ο Υποκυβερνήτης, Αντιναύαρχος Σερ Φάμπιαν Μάλμπον KBE, άνοιξε εκ νέου τον Πύργο, παρουσία του Βαΐλου Τζόφρεϊ Ρόουλαντ.

## Παραπομπές


Κατηγορία:Γκέρνζι
Κατηγορία:Κτίρια και κατασκευές στο Ηνωμένο Βασίλειο
Βικτωριας
Φραγκίσκος Δεσίπρης

Ο **Φραγκίσκος Δεσίπρης** (1808-1888) ήταν Τήνιος ζωγράφος.
## Βίος
Ο **Φραγκίσκος Δεσίπρης** γεννήθηκε το 1808 στην Κωνσταντινούπολη. Πατέρας του ήταν ο Δημήτριος Δεσίπρης από την Τήνο, ο οποίος είχε μεταβεί στην Κωνσταντινούπολη με σκοπό να σπουδάσει και εκεί παροτρύνθηκε από τους δασκάλους του να ασχοληθεί με τη ζωγραφική. Ο Φραγκίσκος φοίτησε στα σχολεία της Πόλης και άρχισε να έρχεται σε επαφή με τη ζωγραφική. Πρώτος δάσκαλός του ήταν ο ίδιος του ο πατέρας.

Το 1837 επιστρέφει στην Τήνο και εγκαθίσταται στον Τριπόταμο. Εκεί ίδρυσε εργαστήριο ζωγραφικής και άρχισε να εργάζεται στη χώρα και στα χωριά της Τήνου, δημιουργώντας φορητές εικόνες.

Σε ηλικία ογδόντα ετών, και αφού η υγεία του άρχισε να φθείρεται λόγω της αδιάκοπης και συνεχούς εργασίας του, επιβαρυμένης και από τις νηστείες, το νευρικό του σύστημα κλονίζεται, υφίσταται ψυχικές κρίσεις και παρακρούσεις. Έτσι, κατά το διάστημα παραμονής του στην Κωνσταντινούπολη, φαντάστηκε πως μπορούσε να μιμηθεί τον Χριστό να περπατά πάνω στην επιφάνεια της θάλασσας και έπεσε στα νερά του Βοσπόρου και πνίγηκε.

## Το καλλιτεχνικό του έργο
Το καλλιτεχνικό του έργο καλύπτει την εικονογράφηση ναών, και φορητών εικόνων, την προσωπογραφία καθώς και τη χαρακτική. Στα έργα του ακολουθεί τη λεγόμενη Ναζαρηνή σχολή (νεοαναγεννησιακοί τύποι, πλαστικότητα των μορφών και φανταχτερά χρώματα). Τέλος, στην κοσμική ζωγραφική του ακολουθεί τα χαρακτηριστικά ενός πιο λαϊκού ρεαλισμού.

## Παραπομπές

## Πηγή
*Ιωάννης Γκερέκος, «Φραγκίσκος Δεσίπρης. Τήνιος ζωγράφος (1808-1888)», στο:Εθνικό και Καποδιστριακό Πανεπιστήμιο Αθηνών-Θεολογική Σχολή-τμήμα Θεολογίας, *Α' Επιστημονικό συμπόσιο της νεοελληνικής εκκλησιαστιακής τέχνης*, β' αμφιθέατρο θεολογικής σχολής Πανεπιστημίου Αθηνών, 14-15 Μαρτίου 2008). Πρακτικά, Αθήνα, 2009, σσ. 247-264.

Κατηγορία:Έλληνες ζωγράφοι του 19ου αιώνα
Κατηγορία:Έλληνες αγιογράφοι
Άλωση του Νικλίου

Ή **Άλωση του Νικλίου**  κατά άλλους : **Κατασκαφή του Νικλίου** , ήταν ένα πολεμικό γεγονός που έγινε το 1294 ανάμεσα στο Πριγκιπάτο της Αχαΐας και την Βυζαντινή αυτοκρατορία. Το αποτέλεσμα ήταν η ανακατάληψη του Νικλίου από τους Βυζαντινούς, η ολοκληρωτική καταστροφή κι η εξαφάνιση της μεσαιωνικής πόλης.

Την εποχή εκείνη η μεσαιωνική πόλη του Νικλίου ήταν η έδρα της βαρωνίας του Νικλίου κι αποτελούσε το σύνορο ανάμεσα στο Πριγκιπάτο και την βυζαντινή επαρχία του Μωριά, με έδρα τον Μυστρά. Πρίγκιπας της Αχαΐας ήταν ο Φλωρέντιος του Αινώ που είχε συνάψει συμφωνία με τον Βυζαντινό κυβερνήτη του Μυστρά για  ελεύθερη αγοραπωλησία μεταξύ των υπηκόων τους, με αυτή την συμφωνία είχαν αγοράσει οι Βυζαντινοί από τους Φράγκους πάνω από 500 άλογα και πολλά καλά όπλα.

Κάθε χρόνο οι Φράγκοι είχαν έθιμο να μαζεύονται σε κοντινή στο Νικλί τοποθεσία για αναψυχή και πανηγύρι. Ο Βυζαντινός στρατηγός μάζεψε άντρες καλά οπλισμένους και τους έστειλε κοντά στους Φράγκους σε εκκλησία που βρισκόταν στα σύνορα αλλά από την πλευρά των Βυζαντινών όπου έκαναν και αυτοί πανηγύρι, εκεί οι Φράγκοι εξετράπησαν και βιαιοπράγησαν κατά των Βυζαντινών, αυτό ήταν και η αφορμή πολέμου που έψαχνε και είχε σχεδιάση ο στρατηγός. Ο Βυζαντινός στρατηγός ζήτησε τότε από τον Φράγκο φρούραρχο του Νικλίου τιμωρία των Φράγκων που βιαιοπράγησαν, ο φρούραρχος απάντησε ότι θα τους τιμωρήσει στις επόμενες ημέρες όπου θα γινόταν πάλι πανηγύρι στο Νικλί σε άλλη τοποθεσία.

Όταν έφτασε η ημέρα αυτή ο Βυζαντινός στρατηγός έστησε ενέδρα στους Φράγκους, έκρυψε 500 ιππείς και 1000 πεζούς δίπλα στην εκκλησία που θα γινόταν η πανήγυρις. Φτάνοντας οι Φράγκοι λαός και στρατιωτικοί αλλά και βυζαντινοί από τα γύρω χωριά είπιαν έφαγαν κι άρχισαν να φιλονικούν μεταξύ τους. Ο φρούραρχος του Νικλίου κατηγόρησε τον Βυζαντινός στρατηγός σαν υπαίτιο των νέων φιλονικιών μάζεψε στρατό και πήγε στο τόπο προς βοήθεια των Φράγκων.

Μόλις έφτασαν οι Φράγκοι δέχτηκαν επίθεση από τον κρυμμένο βυζαντινό στρατό, βλέποντας μάλιστα ότι δεν είχαν τύχη απέναντι στους βυζαντινούς υποχώρησαν στο Κάστρο του Νικλίου. Οι Βυζαντινοί καταδίωξαν "κατά πόδας" τους υποχωρούντες Φράγκους που δεν πρόλαβαν να κλείσουν ούτε τις πύλες του κάστρου κι εισέβαλαν σε αυτό οι Βυζαντινοί.

Οι Βυζαντινοί κατέλαβαν την μεσαιωνική πόλη και το κάστρο της και απέκρουσαν προσπάθεια των Φράγκων για ανακατάληψη της. Ο Βυζαντινός στρατηγός βλέποντας ότι ήταν δύσκολο να υπερασπίζεται συνεχώς την πόλη που βρισκόταν σε πεδινή θέση και χρειαζόταν πολύ στρατό γι' αυτό έδωσε εντολή να "κατακριμνήσουν" και να "κατασκάψουν" όλη την πόλη, όπως κι έγινε. Κοντά στα ερείπια του Νικλίου ο Βυζαντινός στρατηγός κατασκεύασε δύο φρούρια για τον έλεγχο της περιοχής, το Κάστρο Τσηπιανά και το Κάστρο Μουχλί όπου άφησε φρουρά κι επέστρεψε με τον υπόλοιπο στρατό στα σύνορα.

## Πηγές
* Χρονικών Μορέως (ανάτυπο): Ιστορικά και Τοπωνυμικά / Στεφάνου Ν. Δραγούμη, Εν Αθήναις: Τύποις Π. Δ. Σακελλαρίου, 1912., σελίδες από 101 έως 104 

## Παραπομπές


Κατηγορία:Μάχες του Πριγκιπάτου της Αχαΐας
Κατηγορία:Μάχες του Δεσποτάτου του Μορέως
Κατηγορία:Βυζαντινολατινικοί πόλεμοι
Κάστρο Τσηπιανά

Το **Κάστρο Τσηπιανά** ή **Τσιπιανά** ή **Κάστρο του Γουλά** από τον λόφο που είναι κτισμένο. Είναι μεσαιωνικό κτίσμα που βρίσκεται στην σημερινή Νεστάνη Αρκαδίας και σήμερα διασώζονται ελάχιστα ερείπια του. Βρίσκεται κτισμένο στον λόφο Γουλά σε απόσταση 15 περίπου χιλιόμετρα από την Τρίπολη.

Κατά τον Στ. Δραγούμη χτίστηκε γύρω στα 1294 μετά την Άλωση του Νικλίου από τον βυζαντινό στρατηγό Ανδρόνικο Ασάν. Κατά τον Δραγούμη πάντα το όνομα Τσηπιανά είναι παραφθορά του «Κηπιανά» που σημαίνει κήποι. Σήμερα πιστεύεται ότι είναι κτίσμα των Φράγκων του Πριγκιπάτου της Αχαΐας , χτίστηκε τον 13ο αιώνα και προστάτευε την μεσαιωνική κόμη των Τσιπιανών (Cipiana) που προϋπήρχε της Φραγκοκρατίας. 

## Παραπομπές


Κατηγορία:Δεσποτάτο του Μορέως
Κατηγορία:Κάστρα της Αρκαδίας
Κατηγορία:Βυζαντινά κάστρα στην Πελοπόννησο
Νικόλαος Ρενιέρης

Ο **Νικόλαος Ρενιέρης** (1758;-1847) ήταν Κρητικός αγωνιστής, Φιλικός και πολιτικός.

## Βιογραφία
Ο Νικόλαος Ρενιέρης γεννήθηκε στα 1758 στη θέση Παλαιά Ρούματα Χανίων της περιοχής Κισσάμου, καταγόμενος, σύμφωνα με τον Σάθα από την βενετική οικογένεια των Renier, της οποίας κάποιος κλάδος είχε εγκατασταθεί στα Παλαιά Ρούματα. Εκεί οι Renier έχτισαν μια πολυτελή έπαυλη και έδωσε την ονομασία στην περιοχή *Αρχοντικά*.

Η εύρεση θησαυρού από την οικογένεια του Νικολάου, του έδωσε τη δυνατότητα να σπουδάσει στην Πίζα, Ιατρική.

Μετά την ολοκλήρωση των σπουδών του επέστρεψε στα Χανιά και εργάστηκε τόσο ως ιατρός όσο και ως φαρμακοποιός, στη συνοικία Πηγαδάκι. Η δράση του ήταν πολυσχιδής, όχι μόνο επιστημονική, αλλἀ και κοινωνική-φιλανθρωπική, εκπαιδευτική (ήταν δάσκαλος στα Χανιά) και φιλεκπαιδευτική, αφού ίδρυσε και χρηματοδότησε ένα σχολείο.

Στα 1819 μυείται στη Φιλική Εταιρεία από τον Καλλίνικο Βερριαίο. Με την έναρξη της Επανάστασης στέλνει πρώτα την οικογένειά του (νυμφευμένος με τη Μαρία Δανέζη και πατέρας δύο παιδιών, ενός γιου και μιας κόρης), στα Κύθηρα και έπειτα τους ακολουθεί και αυτός.

## Πολιτική σταδιοδρομία
Η επαρχία Σελίνου τον διορίζει πληρεξούσιό της στην Εθνοσυνέλευση της Τροιζήνας, ενώ η Γ'Εθνοσυνέλευση, μετά και από πρόταση του Κολοκοτρώνη, πρόεδρο της βουλής. Η επιλογή του προσώπου του είχε να κάνει με την ουδετερότητά του και με το ότι ήταν ξένος με τις «αναπτυχθείσας εις την Πελοπόννησον φιλοδοξίας και αντιζηλίας», Με αυτή του την ιδιότητα υποδέχεται τον Καποδίστρια. Ακολούθως γίνεται μέλος της Εθνικής Επιτροπής της Συνελεύσεως και διορίζεται από τον Καποδίστρια στο Πανελλήνιο.

Προτρέπει τους Κρητικούς για ενότητα και τον Απρίλιο του 1826 απέστειλε υπόμνημα στον Στράτφορντ Κάνιγκ, πρέσβη της Αγγλίας στην Κωνσταντινούπολη, ζητώντας την προστασία του για το Κρητικό ζήτημα. Τον Οκτώβριο του 1829 ανέλαβε τη θέση του Αρμοστή της Ελληνικής Κυβερνήσεως στην Κρήτη.

## Αρμοστεία στην Κρήτη
Συνοδευόμενος από τον γιο του, αξιωματικό του ελληνικού στρατού και τον στρατηγό Γεώργιο Τσουδερό, προσπαθεί να υποθάλψει επαναστατικό κλίμα στο νησί. Ενισχύει με πολεμοφόδια τους ντόπιους, εκπαιδεύοντάς τους στρατιωτικά παράλληλα, ενώ προσπαθεί να κάμψει το απείθαρχο των Σφακιανών, συγκρουόμενος μαζί τους. Τελικά η Κρήτη περιέρχεται στους Αιγύπτιους και ο ίδιος αναχωρεί για την Ελλάδα τον Δεκέμβριο του 1830.

## Ύστερα χρόνια και θάνατος
Συμμετέχει στην Φιλορθόδοξη Εταιρεία, η οποία είχε αλυτρωτικά σχέδια και ήθελε τον Όθωνα ορθόδοξο, και λόγω της συμμετοχής του αυτής τον Δεκέμβριο του 1839 συλλαμβάνεται. Ο Ρενιέρης ανήκε στο *μεσαίον* κόμμα ή το λεγόμενο «Ρωσικό». Έγινε μέλος του Συμβουλίου Επικρατείας, συμμετείχε στην επιτροπή σύνταξης του Συντάγματος του 1844 και υπήρξε μέλος της Γερουσίας. 

Πέθανε στις 14 Νοεμβρίου του 1847 σε ηλικία 90 ετών κι αφού είχαν πεθάνει ο γιος και τα εγγόνια του.

## Παραπομπές


## Πηγές

* 
* 

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Έλληνες ιατροί του 18ου αιώνα
Κατηγορία:Έλληνες φαρμακοποιοί
Κατηγορία:Έλληνες πληρεξούσιοι
Κατηγορία:Έλληνες μέλη του Συμβουλίου της Επικρατείας
Κατηγορία:Έλληνες ιατροί του 19ου αιώνα
Αμπέλοψις

Η ***Αμπέλοψις*** (Ampelopsis) είναι γένος αναρριχητικών θάμνων που ανήκει στην οικογένεια Αμπελίδες (Vitaceae). Το γένος *Αμπέλοψις* περιλαμβάνει περίπου 30 είδη ιθαγενή της Ασίας, της Κεντρικής και Βόρειας Αμερικής, με τα περισσότερα είδη σε Ανατολική Ασία και δύο είδη στη ΝΔ Ασία ενώ υπάρχουν 17 είδη (13 ενδημικά) στην Κίνα. Το όνομα *Αμπέλοψις* προέρχεται από την ελληνική λέξη "άμπελος" (γιατί τα φύλλα μοιάζουν με αυτά της αμπέλου). Το γένος πήρε το όνομά του το 1803 από τον André Michaux.

## Περιγραφή
Είναι φυλλοβόλος αναρριχώμενος θάμνος γρήγορης ανάπτυξης που μπορεί να φτάσει μέχρι και 10 μέτρα ύψος με τη βοήθεια των ελίκων που διαθέτει. Τα φύλλα του είναι (ανάλογα με το είδος) αδιαίρετα, τρίλοβα, συνήθως πεντάλοβα παλαμοειδή και φύονται εναλλάξ από το βλαστό με μίσχους συνήθως 1-1,5 mm, σπανίως έως 2 mm. Έχουν χρώμα πράσινο το οποίο το φθινόπωρο αλλάζει σε ένα σκούρο κόκκινο χρωματισμό. Τα άνθη του έχουν 5 πέταλα και βγαίνουν σε ταξιανθίες από τον Ιούλιο ως τον Αύγουστο. Ο καρπός του είναι ράγα με χρωματισμό πράσινο, μπλε ή μαύρο και περιέχει από 1 έως 4 σπόρους. 
right|200px
## Είδη
Το γένος περιλαμβάνει τα ακόλουθα είδη

**Ampelopsis acerifolia* 	
**Ampelopsis aconitifolia* 	
**Ampelopsis acutidentata* 	
**Ampelopsis arborea* 	
**Ampelopsis bodinieri* 
**Ampelopsis brevipedunculata* 	
**Ampelopsis cantoniensis* 	
**Ampelopsis chaffanjonii* 
**Ampelopsis cordata* 	
**Ampelopsis delavayana* 
**Ampelopsis denudata* 
**Ampelopsis glandulosa* 	
**Ampelopsis gongshanensis* 
**Ampelopsis grossedentata* 	
**Ampelopsis humulifolia* 
**Ampelopsis japonica* 
**Ampelopsis leeoides* 
**Ampelopsis megalophylla* 
**Ampelopsis mollifolia* 
**Ampelopsis orientalis* 
**Ampelopsis rubifolia* 
**Ampelopsis tomentosa* 	
**Ampelopsis vitifolia* 

## Χρήσεις
Η *Αμπέλοψις* συναντάται σε άγρια κατάσταση στα δάση αλλά καλιεργείται και ως διακοσμητικό φυτό. Φύεται σε κάθε κλίμα, είναι ανθεκτική στο ψύχος, τη σκιά και την ατμοσφαιρική μόλυνση, αναπτύσσεται γρήγορα και είναι κατάλληλη για όλους τους τύπους εδάφους. Είναι ιδανικό φυτό για περιφράξεις, για πέργκολες και για κάλυψη επιφανειών, ενώ μπορεί εύκολα να αναρριχηθεί σε τοίχους γιατί αγκιστρώνεται με έλικες που καταλήγουν σε βεντούζες.

Πολλαπλασιάζεται με μοσχεύματα και σπόρους.

## Παραπομπές


## Εξωτερικοί σύνδεσμοι

Κατηγορία:Αμπελοειδή
Κατηγορία:Αναρριχώμενα φυτά
Κατηγορία:Καλλωπιστικά φυτά
Πολίτικη διάλεκτος

Η **Πολίτικη διάλεκτος** ή **Κωνσταντινοπολίτικη διάλεκτος** είναι η διάλεκτος της Ελληνικής γλώσσας που χρησιμοποιείται από περίπου διακόσιες χιλιάδες Ρωμιούς (Έλληνες Κωνσταντινοπολίτες) στην Ελλάδα και μερικές χιλιάδες Ρωμιούς της Πόλης. Σχεδόν ποτέ δεν χρησιμοποιείται ως επίσημος γραπτός λόγος, αλλά είναι η κοινή ομιλουμένη των περισσοτέρων Ελλήνων Κωνσταντινοπολιτών.

Συνήθως, σε επίσημο περιβάλλον θεωρείται πιο αποδεκτή η χρήση της Κοινής Νέας Ελληνικής (όπως στα σχολεία, στο κοινοβούλιο, στα μέσα ενημέρωσης και παρουσία μη Πολίτων ομιλητών της Ελληνικής).

Πολλοί λογοτέχνες, συνήθως ποιητές αλλά και πεζογράφοι, χρησιμοποιούν ακόμα την Πολίτικη διάλεκτο. Υπάρχει επίσης πληθώρα πολίτικών τραγουδιών (παραδοσιακά, δημοτικά και σύγχρονα), αλλά και σκετς και θεατρικά που χρησιμοποιούν τη διάλεκτο.

## Διαλεκτολογική ένταξη και χαρακτηριστικά

Η Πολίτικη διάλεκτος αποτελεί μια σύσμιξη ελληνικών λέξεων,αγγλικών,τούρκικων και γαλλικών.Σημαντικοί σταθμοί στην ιστορία της διαλέκτου, οι οποίοι άφησαν αξιοσημείωτα ίχνη στη σύγχρονη μορφή της, υπήρξαν η Ενετοκρατία (από το 1204) και κατόπιν η Τουρκοκρατία (από το 1453). Τέλος, η ισχυρή πολιτιστική επιρροή της αγγλικής γλώσσας είναι εμφανής (από το 1800) και συνεχής στην Πολίτικη διάλεκτο.

Από διαλεκτολογικής πλευράς η Πολίτικη συγκαταλέγεται στα *βορεια ιδιώματα* της Ελληνικής γλώσσας, καθώς διατηρεί εκτεταμένες κωφώσεις και μειώσεις. Ακόμη ανήκει στη λεγόμενη *ζώνη του με και σε', επειδή χρησιμοποιεί την αντωνυμία «*με»* αντί της αντωνυμίας «*μου».*

Τα κύρια χαρακτηριστικά του Κωνσταντινουπολίτικου γλωσσικού ιδιώματος είναι:
- η σύνταξη των ρημάτων αρέσω, λέγω, δίνω, με αιτιατική προσώπου: σε λέγω (σε το είπα, τον λέω) ότι δεν θέλω,

-η έρρινη προφορά των μπ, ντ, γκ, 

-το ρήμα εμφανίζεται ενίοτε στο τέλος της φράσης (τουρκική επίδραση): η Μαρία ωραία είναι...»



[[Κατηγορία:Ελληνικές γλώσσες]]
[[Κατηγορία:Κωνσταντινούπολη]]
[[Κατηγορία:Ελληνικές διάλεκτοι]]
*
Κατηγορία:Γλώσσες της Τουρκίας
Μιτόπολη Αχαΐας

Η **Μιτόπολη** είναι χωριό της Αχαΐας ευρισκόμενο στις βόρειες παρυφές του Κομποβουνίου. Βρίσκεται στον Δήμο Δυτικής Αχαΐας και είναι έδρα της Κοινότητας Μιτοπόλεως, που αποτελείται επίσης από τα χωριά Κώμη και Σουβαλιωταίικα.

Η τοπική κοινότητα έχει 349 μόνιμους κατοίκους, σύμφωνα με την απογραφή του 2011, ενώ ο οικισμός της Μιτοπόλεως είχε 197 κατοίκους.

## Συνοικίες
Συνοικίες ή οικιστικές τοποθεσίες της ομώνυμης τοπικής κοινότητας αποτελούν τα Γιαννοπουλαίικα, Κυριαζαίικα, τα Κωτσοκολαίικα, τα Μπεκιαραίικα, τα Παναγοπουλαίικα και τα Φρατζαίικα. Προς το Κάτω Μαζαράκι βρίσκονται τα Γιαννοπουλαίικα και τα Γκουσεκαίικα.

## Ιστορία

Κατά την περίοδο της Λατινοκρατίας, υπήρξε η έδρα της Βαρωνίας Μιτόπολης, η οποία ιδρύθηκε το 1209 από τον Γουλιέλμο Σαμπλίτη στην περιοχή, ενώ, παράλληλα, αποτέλεσε μία εκ των, συνολικά, 16 κοσμικών βαρωνιών τις οποίες ίδρυσε ο πρίγκιπας.

Σύμφωνα με την αραγωνική εκδοχή του Χρονικού του Μορέως, παραχωρήθηκε ως φέουδο στον Φράγκο ιππότη Γιλβέρτο ντε Κορ, από κοινού με ακόμη τρία τιμάρια σε διαφορετικές περιοχές. Ο Ντε Κορ προχώρησε στην ανέγερση του Κάστρου της Μιτόπολης, το οποίο και αποτέλεσε έδρα της βαρωνίας του, χωρίς, ωστόσο, να έχουν διασωθεί έως σήμερα ιδιαίτερα κατάλοιπα αυτού. Κατά το 1280, εικάζεται πως περιήλθε υπό τον έλεγχο του Γκυ ντε Λα Τρεμουάιγ ως κτήση, καθώς αναφορές χρονολογούμενες από το 1316 το αναφέρουν ως κτήση του διαδόχου του, Νικολά.

## Αθλητισμός
Το μοναδικό αθλητικό σωματείο του χωριού είναι ο «Α.Σ. Κεραυνός Μιτόπολης» που ιδρύθηκε το 1982. Διαθέτει μόνο ποδοσφαιρικό τμήμα, το οποίο αγωνίζεται στις τοπικές κατηγορίες της Ε.Π.Σ. Αχαΐας και χρησιμοποιεί ως έδρα του το γήπεδο του Μαζαρακίου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μιτόπολη.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Αδελαΐδα (νησί)

Η **Αδελαΐδα** (αγγλικά: *Adelaide Island*) είναι νησί της Ανταρκτικής και ειδικότερα το έβδομο μεγαλύτερο σε έκταση μετά τη Γη Αλεξάνδρου Α΄, το Μπέρκνερ, το  Θέρστον, το Κάρνεϊ, το Ρούσβελτ και τη Νήσο Σάιπλ. Έχει έκταση 4.463 τ.χλμ. και έχει περίπου 100 κατοίκους.

Κατηγορία:Νησιά της Ανταρκτικής
Σπάατς

Το **Σπάατς** (αγγλικά: *Spaatz*) είναι νησί της Ανταρκτικής και ειδικότερα το όγδοο μεγαλύτερο σε έκταση μετά τη Γη Αλεξάνδρου Α΄, το Μπέρκνερ, το  Θέρστον, το Κάρνεϊ, το Ρούσβελτ, τη Νήσο Σάιπλ και την Αδελαΐδα. Έχει έκταση 4.100 τ.χλμ. και είναι ακατοίκητο.

Σπαατς
Kawasaki Ninja

μικρογραφία|Kawasaki Ninja ZX-10R
Η **Kawasaki Ninja** είναι μία σειρά σπορ μοτοσικλετών που κατασκευάζεται από την ιαπωνική βιομηχανία Kawasaki. Η πρώτη μοτοσικλέτα με την ονομασία *Ninja* ήταν η Kawasaki GPZ900R, γνωστή ως Ninja 900 στις ΗΠΑ.

Η ονομασία *Ninja* προέρχεται από τους Ιάπωνες κατάσκοπους νίντζα.

## Μοντέλα
### Τετρακύλινδρα μοντέλα
* Kawasaki Ninja ZX-14 ή *ZZR1400* (2006–σήμερα)
* Kawasaki Ninja ZX-12R (2000–2006)
* Kawasaki Ninja ZX-11 ή *ZZR1100* (1990–2001)
* Kawasaki Ninja 1000 or *Z1000SX* (2011–σήμερα)
* Kawasaki Ninja ZX-10R (2004–σήμερα)
* Kawasaki ZX-10, γνωστή ως *Tomcat* ή *Ninja* (1988–1990)
* Kawasaki GPZ 1000 RX ή *Ninja 1000R* (1986–1988)
* Kawasaki Ninja ZX-9R (1994–2003)
* Kawasaki GPZ 900 R (1983–2003)
* Kawasaki Ninja ZX-7R and ZX-7RR (1995–2003)
* Kawasaki ZXR750 and ZXR750R, γνωστή ως *Ninja ZXR750* (1989–1996)
* Kawasaki Ninja ZX-6R (1995–σήμερα)
* Kawasaki ZZR600 ή *Ninja ZX-6E* (1990–2008)
* Kawasaki Ninja 600R ή *GPX/GPZ600R* (1985–1997)
* Kawasaki Ninja GPZ 400R (1985-1990)
* Kawasaki Ninja ZX-4R ή ZXR400 (1989–1999)
* Kawasaki Ninja ZX-2R ή *ZXR250* (1988–2004)
* Kawasaki Ninja ZX-RR (2002–2009) MotoGP

### Δικύλινδρα μοντέλα
* Kawasaki Ninja 650R (2006–σήμερα)
* Kawasaki Ninja 500R ή *GPZ500S* (1986–2009)
* Kawasaki Ninja 400R (2011–σήμερα)
* Kawasaki Ninja 300 (2013–σήμερα)
* Kawasaki Ninja 250R or *EX250* (1986–σήμερα)

### Μονοκύλινδρα μοντέλα
* Kawasaki Ninja ZX-150RR (1996–σήμερα)

Κατηγορία:Μοντέλα μοτοσικλετών Kawasaki
Άνβερς

Το **Άνβερς** (αγγλικά: *Anvers*) είναι νησί της Ανταρκτικής. Έχει έκταση 2.432 τ.χλμ. και λιγότερο από 50 κατοίκους.

Ανβερς
Γενοβέφα της Βραβάντης

Η **Γενοβέφα της Βραβάντης** είναι ένα κεντρικό πρόσωπο ενός μεσαιωνικού θρύλου για μια αγνή γυναίκα του τότε δουκάτου της Βραβάντης (Brabant), ιστορικής γεωγραφικής περιοχής  που σήμερα τμήματά του ανήκουν στο Βέλγιο, Λουξεμβούργο και Γερμανία στην ευρύτερη περιοχή του ποταμού Μοζέλλα.

Είναι ένα τυπικό παράδειγμα μιας ενάρετης γυναίκας που κατηγορήθηκε ψευδώς κατά τη διάρκεια της απουσίας του συζύγου της που πολεμούσε τους Άραβες και αποπέμφθηκε μαζί με τον γιο της.

## Ιστορικό υπόβαθρο

Η όλη υπόθεση στηρίζεται σ΄ ένα κείμενο του Ματίας Έμμνιχ (Mathias Emmnich) που χρονολογείται το 1472. Στους πολέμους που διεξήγαγε ο Κάρολος Μαρτέλος εναντίον των Μαυριτανών  είχε λάβει μέρος ως σύμμαχός του και ο κόμης του Παλατινάτου του Τριρ Ζίγκφριντ (Siegfried) που ήταν και σύζυγος της Γενοβέφας. Κατά τη διάρκεια της απουσίας του ο αρχιοικονόμος τού οίκου Golo την κατηγόρησε για μοιχεία και τελικά έδωσε εντολή σε δύο υπηρέτες του να την θανατώσουν μαζί με το μικρό γιο της. Κι όπως συμβαίνει σε τέτοιες περιπτώσεις, τους λυπήθηκαν και τους άφησαν στο δάσος των Αρδενών όπου για να προστατευθεί από τις καιρικές συνθήκες εγκαταστάθηκε σε μια σπηλιά. Ως εκ θαύματος μετά από δυο μέρες είδε να έρχεται μια ελαφίνα που προσέφερε το γάλα της για την διατροφή του γιου της. Εκεί η Γενοβέφα παρέμεινε έξι χρόνια, οπότε κυνηγώντας ο Ζίγκφριντ στην περιοχή και ακολουθώντας τα ίχνη της ελαφίνας βρήκε ανέλπιστα την Γενοβέφα και τον γιο του.

Η ιστορία της θεωρείται ότι βασίζεται στην ιστορία της Μαρίας της Βραβάντης, συζύγου του Λουδοβίκου Β', δούκα της Βαυαρίας. Ο σύζυγός της την υποψιάστηκε για απιστία και στη συνέχεια δικάστηκε, κρίθηκε ένοχη και αποκεφαλίστηκε στις 18 Ιανουαρίου 1256. Όταν αποδείχθηκε ότι η ετυμηγορία ήταν εσφαλμένη, ο Λουδοβίκος ως εξιλέωση ίδρυσε την κιστερκιανή μονή του Φύρστενφελντ κοντά στο Μόναχο. Η αλλαγή του ονόματος από Μαρία σε Ζενεβιέβ ή Γενοβέφα πιθανόν να ανάγεται στη λατρεία της Αγίας Γενεβιέβης, προστάτιδας του Παρισιού.

## Αναφορές
Ιδιαίτερα μετά τις όπερες με θέμα την ιστορία της Γενοβέφας του Σούμαν και του Όφενμπαχ ακολούθησαν εκδόσεις, επανεκτυπώσεις βιβλιαρίων και απεικονίσεις μεταξύ των οποίων κυκλοφορούσαν και στην Ελλάδα τη δεκαετία του 1930 σε μορφή ρεπροντιξιόν.
*Ρόμπερτ Σούμαν, Γενοβέφα όπερα, 1848
*Ζακ Όφενμπαχ, όπερα 1859 

Κατηγορία:Μεσαιωνικοί θρύλοι
Πλειοψηφισμός

Ο **πλειοψηφισμός** είναι μια παραδοσιακή πολιτική φιλοσοφία σύμφωνα με την οποία  η πλειοψηφία ενός πληθυσμού μπορεί να κυριαρχεί στην κοινωνία και έχει το δικαίωμα να λαμβάνει αποφάσεις που την επηρεάζουν.  Η παραδοσιακή αυτή άποψη δέχεται αυξανόμενη κριτική· οι σύγχρονες δημοκρατίες περιλαμβάνουν στους θεσμούς τους περιορισμούς στο τι μπορεί να κάνει μια κυβερνητική πλειοψηφία έτσι ώστε να προστατεύουν τα θεμελιώδη δικαιώματα των πολιτών τους.

## Δείτε επίσης
* Λαϊκισμός

## Παραπομπές


Κατηγορία:Πολιτική φιλοσοφία
Κατηγορία:Σχέσεις πλειονότητας-μειονότητας
2796 Κρον

Ο **Κρον (Kron)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Τζέραλντ Κρον (*Gerald E. Kron*, 1913-2012).

## Φυσικά χαρακτηριστικά
Τα κυρίως φυσικά χαρακτηριστικά του Κρον είναι άγνωστα. Ο Κρον περιστρέφεται γύρω από τον εαυτό του μία φορά κάθε 17 ως 29 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κρον
2797 Τεύκρος

μικρογραφία|Η τροχιά του αστεροειδούς 2797 Τεύκρος
Ο **Τεύκρος (Teucer)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,4. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το όνομα του αδελφού του Αίαντα και ιδρυτή της Σαλαμίνας της Κύπρου.

## Φυσικά χαρακτηριστικά
Η μέση διάμετρος του Τεύκρου εκτιμάται σε 111,14 ± 4,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0624 ± 0,005. Ο Τεύκρος περιστρέφεται γύρω από τον εαυτό του μία φορά κάθε 10 ώρες και 9 λεπτά.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τευκρος
2798 Βιργίλιος

Ο **Βιργίλιος (Vergilius)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,821. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του κορυφαίου Ρωμαίου ποιητή Βιργιλίου.

## Φυσικά χαρακτηριστικά
Τα φυσικά χαρακτηριστικά του Βιργιλίου είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βιργιλιος
Ευρωλίγκα ανδρών 2013-14

Η Ευρωλίγκα ανδρών 2013-14 ήταν η 14η διοργάνωση της Ευρωλίγκα. Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή ήταν η 57η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Το Final Four πραγματοποιήθηκε το διάστημα 16-18 Μαΐου 2014 στο Μεντιολάνουμ Φόρουμ του Μιλάνου. Πρωταθλήτρια αναδείχθηκε η Μακάμπι για έκτη φορά στην ιστορία της.

## Ομάδες κανονικής περιόδου

## Ομάδες προκριματικού γύρου

*  Μπάνβιτ
*  Λιέτουβος Ρίτας
*  Παλακανέστρο Βαρέζε
*  Όλντενμπουργκ
*  Ρίγα
*  Οστάνδη
*  Χίμκι Μόσχας WC
*  Νίμπουργκ

* WC = Ομάδες που κέρδισαν τη θέση μέσω Wild Card.

## Αποτελέσματα

Οι αγώνες διεξήχθησαν τον Σεπτέμβριο στην Καντού της Ιταλίας.

## Κλήρωση
Αυτή είναι η μέχρι στιγμής κατανομή των ομάδων στα γκρουπ.

Οι ομάδες χωρίστηκαν σε έξι γκρουπ δυναμικότητας των τεσσάρων ομάδων με βάση την κατάταξή τους στη βαθμολογία των συλλόγων, που βασίζεται στις επιδόσεις των ομάδων στις ευρωπαϊκές διοργανώσεις σε διάστημα τριών περιόδων. Δύο ομάδες από την ίδια χώρα δεν μπορούν να κληρωθούν στον ίδιο όμιλο της κανονικής περιόδου.

## Κανονική περίοδος
Η κανονική περίοδος ξεκίνησε στις 11 Οκτωβρίου και ολοκληρώθηκε στις 14 Δεκεμβρίου 2013.

### Α' Όμιλος

* Σε πιθανή ισοβαθμία ΤΣΣΚΑ-Μπαρτσελόνα υπερτερεί η ΤΣΣΚΑ με 5 πόντους (1-1 οι νίκες).
* Σε πιθανή ισοβαθμία Παρτιζάν-Ναντέρ υπετερεί η Παρτιζάν με 29 πόντους (1-1 οι νίκες).

### Β' Όμιλος

* Σε πιθανή ισοβαθμία Αρμάνι-Ζάλγκιρις υπερτερεί η Αρμάνι με 5 πόντους (1-1 οι νίκες).
* Σε πιθανή ισοβαθμία Μπάμπεργκ-Στρασμπούργκ υπετερεί η Μπάμπεργκ με 3 πόντους (1-1 οι νίκες).

### Γ' Όμιλος

### Δ' Όμιλος

* Σε πιθανή ισοβαθμία Λαμποράλ-Λοκομοτίβ υπερτερεί η Λαμποράλ με 12 πόντους (1-1 οι νίκες).

## Top 16

### Ε' Όμιλος

### Στ' Όμιλος

## Playoffs
Οι αγώνες θα διεξαχθούν στο διάστημα 15-25 Απριλίου 2014.

## Final Four

Οι αγώνες διεξήχθησαν στο Μεντιολάνουμ Φόρουμ στο Μιλάνο της Ιταλίας. Νικήτρια αναδείχθηκε η Μακάμπι Τελ Αβίβ.

## Κατάταξη

## Δείτε επίσης
* Eurocup Ανδρών 2013-2014

## Παραπομπές


## Εξωτερικοί σύνδεσμοι
* Επίσημος ιστότοπος της διοργάνωσης

2013
Κατηγορία:Καλαθοσφαίριση το 2013
Κατηγορία:Καλαθοσφαίριση το 2014
C4H4O

Ο μοριακός τύπος **C<sub>4</sub>H<sub>4</sub>O** μπορεί να αναφέρεται στα ακόλουθα ισομερή:

## [[Αιθενόνη|Κετένες]]

# Βουταδιεν-1,2-όνη, με σύντομο συντακτικό τύπο CH3CH=C=CO.
# Βουταδιεν-1,3-όνη, με σύντομο συντακτικό τύπο CH2=CHCΗ=CO.
# Κυκλοπροπυλιδενομεθανόνη.

## [[Αλδεΰδες]]

# 2-βουτινάλη, με σύντομο συντακτικό τύπο CH3C≡CCHO.
# 3-βουτινάλη, με σύντομο συντακτικό τύπο HC≡CCH2CHO.
# 2,3-βουταδιενάλη, με σύντομο συντακτικό τύπο CH2=C=CHCHO.
# Κυκλοπροπεν-1-υλομεθανάλη.
# Κυκλοπροπεν-2-υλομεθανάλη.

## [[Κετόνες]]

# Βουτινόνη
# Κυκλοβουτενόνη
# Μεθυλοκυκλοπροπενόνη
# Μεθυλενοκυκλοπροπανόνη
# Δικυκλοβουτανόνη.

## [[Αλκοόλες]]

# 1-βουτεν-1-ιν-3-όλη, με σύντομο συντακτικό τύπο HC≡CCH=CHOH (σε δύο (2) γεωμετρικά ισομερή). Ελάσσων ταυτομερές της 3-βουτινάλης.
# 1-βουτεν-3-ιν-1-όλη, με σύντομο συντακτικό τύπο CH2=CHC≡COH. Ελάσσων ταυτομερές της βουταδιεν-1,3-όνης.
# 2-βουτεν-1-ιν-3-όλη, με σύντομο συντακτικό τύπο HC≡CC(OH)=CH2. Ελάσσων ταυτομερές της βουτινόνης.
# Βουτατριενόλη, με σύντομο συντακτικό τύπο CH2=C=C=CHOH. Ελάσσων ταυτομερές της 2,3-βουταδιενάλης.
# Κυκλοβουταδιενόλη. Ελάσσων ταυτομερές της κυκλοβουτενόνης.
# Κυκλοπροπενιλυδενομεθανόλη. Ελάσσων ταυτομερές της κυκλοπροπεν-2-υλομεθανάλης.
# Μεθυλενοκυκλοπροπενόλη. Ελάσσων ταυτομερές της μεθυλενοκυκλοπροπανόνης.
# Δικυκλοβουτενόλη. Ελάσσων ταυτομερές της δικυκλοβουτανόνης.

## [[Αιθέρες]]

# Βινυλοξυαιθίνιο, με σύντομο συντακτικό τύπο CH2=CHOC≡CH.
# Φουράνιο, με γραμμικό τύπο: 40px|Φουράνιο
# 4-μεθυλενοξέτιο.
# Αιθινυλοξιράνιο.
# Αιθενιλυδενοξιράνιο.
# Βινυλοξιρένιο.
# Διμεθυλενοξιράνιο.
# 1,2-εποξυκυκλοβουτένιο.
# 2,3-εποξυκυκλοβουτένιο.
# 3,4-εποξυκυκλοβουτένιο.
# 1,3-εποξυκυκλοβουτένιο.
# 2-μεθυλο-1,1΄-εποξυκυκλοπροπένιο.
# 1-μεθυλο-3,1΄-εποξυκυκλοπροπένιο.
# 2-μεθυλενο-1,1΄-εποξυκυκλοπροπάνιο.
# 3-μεθυλο-1,2-εποξυκυκλοπροπένιο.
# 2-μεθυλο-1,3-εποξυκυκλοπροπένιο.
# 3-μεθυλο-1,3-εποξυκυκλοπροπένιο.
# 3-μεθυλο-3,1΄-εποξυκυκλοπροπένιο.
Αρχιεπίσκοπος Κύπρου Φιλόθεος

Ο **Φιλόθεος ο Κύπριος** (πέθανε το 1759)  υπήρξε λόγιος από τα Γαλάτα της Κύπρου και Αρχιεπίσκοπος Κύπρου από το 1734 ως το 1759.

Ολοκλήρωσε την Πατριαρχική Ακαδημία της Κωνσταντινούπολης. Διαδέχθηκε τον Αρχιεπίσκοπο Σίλβεστρο το 1734. Χαρακτηριστικό ήταν το ενδιαφέρον του για την εκκλησιαστική μουσική. Προσκάλεσε στην Κύπρο τον Εφραίμ τον Αθηναίο το 1742, ο οποίος είχε μαθητεύσει στην Πατμιάδα Σχολή. Ίδρυσε σχολή ελληνικών Γραμμάτων και εκκλησιαστικής μουσικής στη Λευκωσία.

Έγραψε «Σημειώσεις περί της των Κυπρίων εκκλησίας» και την «Έκθεση περί των προνομίων της των Κυπρίων Εκκλησίας» (1740), που διέσωσε ο Αρχιμανδρίτης Κυπριανός.

Μετά το θάνατο του Φιλόθεου τον διαδέχθηκε ο αρχιμανδρίτης Παΐσιος. 

## Εξωτερικοί σύνδεσμοι
*Europeana

## Παραπομπές


Κατηγορία:Αρχιεπίσκοποι Κύπρου
Κατηγορία:Επίσκοποι του 18ου αιώνα
Timeo hominem unius libri

**Timeo hominem unius libri** που σημαίνει φοβούμαι τον άνθρωπο του ενός βιβλίου, κατά το «Timeo Danaos et dona ferentes= φοβού τους Δαναούς και δώρα φέροντας» του Βιργιλίου που αναφέρεται  στην Αινειάδα, είναι μια λατινική φράση που αποδίδεται στον Ακινάτη.

## Η διττή ερμηνεία

Η φράση αντιπαραβλήθηκε από ορισμένους με τη ρήση του Αρχίλοχου :

«πόλλ᾽ οἶδ᾽ ἀλώπηξ, ἀλλ᾽ ἐχῖνος ἓν μέγα» (απόσπασμα 201 West) δηλαδή «Πολλά ξέρει η αλεπού ενώ ο σκαντζόχοιρος ένα (αλλά) μεγάλο» και ερμηνεύτηκε ότι η ενασχόληση με το κεφαλαιώδες και ουσιαστικό βιβλίο που έχει ως αποτέλεσμα τη βαθύτερη γνώση, μας απαλλάσσει από περιττά και ανώφελα πράγματα.

Ενώ η δεύτερη εκδοχή που υιοθετείται από τον  Ακινάτη, λόγω του εύρους των γνώσεων του, μπορεί να συγκριθεί με τον στίχο του Αισχύλου «χωρίς τα άλλα είμαι μονόφρων» που αιτιοκρατείται από την απόλυτη προσήλωση του ατόμου στην μονομέρεια που έχει ως συνέπεια τη μονοφροσύνη, που κάτω από κατάλληλες συνθήκες, οδηγεί στο φανατισμό και στη σύγκρουση.

## Αναφορές
*Λουκιανός, Ερμότιμος ή περί αιρέσεων

## Παραπομπές

## Εξωτερικοί σύνδεσμοι
*Lucuzioni latine

Κατηγορία:Λατινικές φράσεις
Φράιμπουργκ (διοικητική περιφέρεια)

Το **Φράιμπουργκ** είναι μία από τις τέσσερις διοικητικές περιφέρειες του κρατιδίου Βάδης-Βυρτεμβέργης της Γερμανίας. Βρίσκεται ΝΑ της χώρας και διαιρείται περαιτέρω σε τρεις περιοχές (*Regionalverband*), τις Hochrhein-Bodensee (Άνω-Ρήνος - Λίμνη Κωνσταντίας), Schwarzwald-Baar-Heuberg (Μέλας Δρυμός - Μπάαρ-Χόιμπεργκ) και Südlicher Oberrhein (Νότιος Άνω Ρήνος). Με τη σειρά τους οι περιοχές αυτές διαιρούνται σε εννέα επαρχίες (*Kreis*) καθώς και μία αυτόνομη πόλη άνευ επαρχίας (*Kreisfreie Stadt*), η οποία ενέχει και τον ρόλο πρωτεύουσας της διοικητικής περιφέρειας.

Στο Φράιμπουργκ ανευρίσκεται ο περίφημος Μέλας Δρυμός καθώς και η κοιλάδα του Ρήνου, ενώ ανατολικά βρέχεται από τη Λίμνη Κόνσταντς.

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Διοικητικές περιφέρειες της Γερμανίας
Κατηγορία:Γεωγραφία της Βάδης-Βυρτεμβέργης
Περιφερεια
Otherside

To **Otherside** είναι το τρίτο single απο το έβδομο άλμπουμ των Red Hot Chili Peppers, Californication (άλμπουμ, και μιλάει για τη μάχη των εθισμένων στα ναρκωτικά. Το single ήταν πετυχημένο αφού έφτασε στο νούμερο 14 του Billboard Hot 100 και στο νούμερο 1 του US Modern Rock Tracks, το οποίο, τότε, ήταν το πέμπτο νούμερο 1 της μπάντας. Το τραγούδι παρέμεινε 13 συνεχόμενες εβδομάδες στο νούμερο ένα και δημιούργησε ένα από τα μεγαλύτερα σερί στη λίστα αυτή.

## Τραγούδια

**CD single (2000)**
# "Otherside" (Album) – 4:16
# "How Strong" – 4:43
**CD version 2 (2000)**
# "Otherside" (Album) – 4:16
# "My Lovely Man" (Live) – 5:18
# "Around the World" (Music Video)
**CD version 3 (2000)**
# "Otherside" (Album)
# "How Strong" (Previously Unreleased)
# "My Lovely Man" (Live)
# "Road Trippin'" (Without Strings)
# "Scar Tissue" (Music Video)
# "Around the World" (Music Video)
**CD version 4 (2000)**
# "Otherside" (Album)
# "How Strong" (Previously Unreleased)
# "My Lovely Man" (Live)
# "Road Trippin'" (Without Strings)
**CD version 5 (2000)**
# "Otherside" (Album)
# "How Strong" (Previously Unreleased)
# "Road Trippin'" (Without Strings) – 3:25
# "Otherside" (Music Video)
**7" single (2000)**
# "Otherside" (Album)
# "How Strong" (Previously Unreleased)

Κατηγορία:Τραγούδια των Red Hot Chili Peppers
Κατηγορία:Τραγούδια του 1999
Κατηγορία:Singles του 2000